《同杜子贤陈观甫游宗振宿天游庵》
明代·佘翔

楼阁岧峣接太虚，临风登眺客来初。饥餐玉女青精饭，醉叱仙来白鹿车。

鸑鷟参差云外耸，芙蓉隐映月中疏。知谁姓字登金箓，斋沐清霄谒帝居。

作者简介：福建莆田来，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。